CELEX: 52021DP0064
Language: el
Date: 2021-03-09 00:00:00
Title: Απόφαση του Ευρωπαϊκού Κοινοβουλίου περί μη διατύπωσης αντίρρησης στον κατ’ εξουσιοδότηση κανονισμό (ΕΕ) 2021/95 της Επιτροπής της 28ης Ιανουαρίου 2021 για την τροποποίηση του κατ’ εξουσιοδότηση κανονισμού (ΕΕ) 2020/592 σχετικά με προσωρινά έκτακτα μέτρα παρέκκλισης από ορισμένες διατάξεις του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου για την αντιμετώπιση της διαταραχής της αγοράς στον τομέα των οπωροκηπευτικών και στον αμπελοοινικό τομέα λόγω της πανδημίας COVID-19 και των μέτρων που συνδέονται με αυτήν (C(2021)00368 — 2021/2531(DEA))

24.11.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 474/169
            
         
      P9_TA(2021)0064
      Απόφαση περί μη διατύπωσης αντίρρησης σε κατ’ εξουσιοδότηση πράξη: μέτρα για την αντιμετώπιση της διαταραχής της αγοράς στον τομέα των οπωροκηπευτικών και στον αμπελοοινικό τομέα λόγω της πανδημίας COVID-19
      Απόφαση του Ευρωπαϊκού Κοινοβουλίου περί μη διατύπωσης αντίρρησης στον κατ’ εξουσιοδότηση κανονισμό (ΕΕ) 2021/95 της Επιτροπής της 28ης Ιανουαρίου 2021 για την τροποποίηση του κατ’ εξουσιοδότηση κανονισμού (ΕΕ) 2020/592 σχετικά με προσωρινά έκτακτα μέτρα παρέκκλισης από ορισμένες διατάξεις του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου για την αντιμετώπιση της διαταραχής της αγοράς στον τομέα των οπωροκηπευτικών και στον αμπελοοινικό τομέα λόγω της πανδημίας COVID-19 και των μέτρων που συνδέονται με αυτήν (C(2021)00368 — 2021/2531(DEA))
      (2021/C 474/22)
      
         Το Ευρωπαϊκό Κοινοβούλιο,
      
                  —
               
               
                  έχοντας υπόψη τον κατ’ εξουσιοδότηση κανονισμό (ΕΕ) 2021/95 της Επιτροπής (1),
               
            
                  —
               
               
                  έχοντας υπόψη την με ημερομηνία 24 Φεβρουαρίου 2021 επιστολή της Επιτροπής Γεωργίας και Ανάπτυξης της Υπαίθρου προς τον Πρόεδρο της Διάσκεψης των Προέδρων των Επιτροπών,
               
            
                  —
               
               
                  έχοντας υπόψη το άρθρο 290 της Συνθήκης για τη λειτουργία της Ευρωπαϊκής Ένωσης,
               
            
                  —
               
               
                  έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου (2), και ιδίως το άρθρο 219 παράγραφος 1 και το άρθρο 228,
               
            
                  —
               
               
                  έχοντας υπόψη το άρθρο 111 παράγραφος 6 του Κανονισμού του,
               
            
                  —
               
               
                  έχοντας υπόψη τη σύσταση απόφασης της Επιτροπής Γεωργίας και Ανάπτυξης της Υπαίθρου,
               
            
                  —
               
               
                  έχοντας υπόψη ότι δεν διατυπώθηκαν αντιρρήσεις εντός της προθεσμίας που ορίζεται στο άρθρο 111 παράγραφος 6 τρίτη και τέταρτη περίπτωση του Κανονισμού του, η οποία έληξε στις 9 Μαρτίου 2021,
               
            
                  Α.
               
               
                  λαμβάνοντας υπόψη ότι, δεδομένων των εξαιρετικά σοβαρών διαταραχών της αγοράς και του πλήθους των δυσχερειών μεταξύ άλλων στον αμπελοοινικό τομέα, που οφείλονται στην επιβολή, τον Οκτώβριο του 2019, δασμών από τις Ηνωμένες Πολιτείες στις εισαγωγές οίνων από την Ένωση και συνεχίζονται αυτή τη στιγμή με τις επιπτώσεις των συνεχιζόμενων περιοριστικών μέτρων λόγω της παγκόσμιας πανδημίας COVID-19, έχουν προκύψει εξαιρετικές δυσκολίες για όλους τους φορείς εκμετάλλευσης σε όλα τα κράτη μέλη όσον αφορά τον σχεδιασμό, την υλοποίηση και την εκτέλεση δράσεων στο πλαίσιο των προγραμμάτων στήριξης·
               
            
                  Β.
               
               
                  λαμβάνοντας υπόψη ότι, λόγω του πρωτοφανούς χαρακτήρα αυτών των συνδυασμένων περιστάσεων, η Επιτροπή ενέκρινε, στις 30 Απριλίου 2020, τον κατ’ εξουσιοδότηση κανονισμό (ΕΕ) 2020/592 της Επιτροπής (3), που προβλέπει δυνατότητες ευελιξίας και επιτρέπει παρεκκλίσεις από ορισμένες διατάξεις του κανονισμού (ΕΕ) αριθ. 1308/2013 για την αντιμετώπιση της διαταραχής της αγοράς στον τομέα των οπωροκηπευτικών και στον αμπελοοινικό τομέα λόγω της πανδημίας COVID-19·
               
            
                  Γ.
               
               
                  λαμβάνοντας υπόψη ότι, παρά τη χρησιμότητα των εν λόγω μέτρων, δεν κατέστη δυνατό να αποκατασταθεί η ισορροπία μεταξύ προσφοράς και ζήτησης στον αμπελοοινικό τομέα, ούτε αναμένεται να αποκατασταθεί σε βραχυπρόθεσμη και μεσοπρόθεσμη βάση λόγω της συνεχιζόμενης πανδημίας COVID-19·
               
            
                  Δ.
               
               
                  λαμβάνοντας υπόψη ότι, δεδομένου ότι η πανδημία COVID-19 αναμένεται να συνεχιστεί κατά τη διάρκεια σημαντικού μέρους του οικονομικού έτους 2021, η Επιτροπή πρότεινε, μέσω του κατ’ εξουσιοδότηση κανονισμού (ΕΕ) 2021/95, την παράταση της εφαρμογής των μέτρων που προβλέπονται στον κατ’ εξουσιοδότηση κανονισμό (ΕΕ) 2020/592 έως τις 15 Οκτωβρίου 2021·
               
            
                  Ε.
               
               
                  λαμβάνοντας υπόψη ότι η ταχεία εφαρμογή αυτών των συνεχιζόμενων δυνατοτήτων ευελιξίας και των παρεκκλίσεων είναι ουσιαστικής σημασίας για την αποδοτικότητα και την αποτελεσματικότητά τους όσον αφορά την αντιμετώπιση των δυσκολιών στην εφαρμογή των προγραμμάτων στήριξης, την πρόληψη περαιτέρω οικονομικών απωλειών και την αντιμετώπιση της κατάστασης της αγοράς και των διαταραχών στον αμπελοοινικό τομέα·
               
            
               
                  1.
               
               
                  δηλώνει ότι δεν διατυπώνει αντίρρηση σχετικά με τον κατ’ εξουσιοδότηση κανονισμό (ΕΕ) 2021/95·
               
            
               
                  2.
               
               
                  αναθέτει στον Πρόεδρό του να διαβιβάσει την παρούσα απόφαση στο Συμβούλιο και στην Επιτροπή.
               
            
         (1)  ΕΕ L 31 της 29.1.2021, σ. 198.
      
         (2)  Κανονισμός (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (ΕΕ L 347 της 20.12.2013, σ. 671).
      
         (3)  Κατ’ εξουσιοδότηση κανονισμός (ΕΕ) 2020/592 της Επιτροπής, της 30ής Απριλίου 2020, σχετικά με προσωρινά έκτακτα μέτρα παρέκκλισης από ορισμένες διατάξεις του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου για την αντιμετώπιση της διαταραχής της αγοράς στον τομέα των οπωροκηπευτικών και στον αμπελοοινικό τομέα λόγω της πανδημίας COVID-19 και των μέτρων που συνδέονται με αυτήν (ΕΕ L 140 της 4.5.2020, σ. 6).